钦定古今图书集成/明伦汇编/氏族典/第341卷 > 刘渊然
## 钦定古今图书集成/明伦汇编/氏族典/第341卷 > 刘渊然

按《明外史刘渊然传》：“渊然，赣县人。幼出家为祥符宫
道士，后诣雩都紫阳观，师赵原阳传其法，能呼召风
雷。洪武二十六年，太祖闻其名，召之，赐号高道馆朝
天宫。永乐中，从驾至北京。仁宗嗣位，赐号冲虚至道
元妙无为光范衍教庄静普济长春真人。宣德初，进
号大真人。七年，乞骸骨，命送南京朝天宫卒。渊然有”
道术，为人清静自守，不干世事，故为累朝所礼。